ועדת הכספים, כנסת 19, פרוטוקול מספר 445, 2014-11-11 13:00

ניסן סלומינסקי: פניות מס' 292,293 של משרד הקליטה.

<אופיר כהן: בקשה זו נועדה לתקצוב כ-74 מיליון שקלים תוספת לסל קליטה בשל עדכון מספרי העולים שהגיעו במהלך החודשים האחרונים - כמעל 25% גידול בעולים בהשוואה לצפי - ולתקצב את החלטת מהממשלה מ-22 ליוני 2014, שעניינה תכנית עידוד עלייה ממדינות אירופה ופרויקט לאומי לעידוד עלייה מכלל ארצות העולם.

ניסן סלומינסקי: מי בעד לאשר את 292,293, ירים את ידו?

ניסן סלומינסקי: בעד – פה אחד

ניסן סלומינסקי: נמנעים –אין

אראל מרגלית: זה עובר ישירות?

יעקב ליצמן: זה נכנס למשרד הקליטה.

אראל מרגלית: איך קוראים לחבר'ה האלה שקולטים את רוב העלייה מארצות הברית?

<אופיר כהן: זה לא קשור.

שמעון סולומון: מה המשמעות של עידוד העלייה, ששולחים לשם שליחים, או שדואגים להם פה למקומות עבודה, לחינוך וכו'?

<אופיר כהן: בתכנית לעידוד עלייה מדובר על החלטת ממשלה שמגדירה מה הממשלה מתכוונת לעשות.

<אופיר כהן: מדובר בהגדלת תקציב התמיכות לארגונים מעודדי עלייה.

שמעון סולומון: באיזה מדינות?

<אופיר כהן: זה מדבר על תכנית עידוד עלייה מאירופה.

<אופיר כהן: מדובר בהגדלת תקציב התמיכות לארגונים מעודדי עלייה, סיוע בנושא התעסוקה, בעיקר בתחומי ההנדסה, טכנולוגיה, מדעים, רפואה, כלכלה, שיווק, חשיפה בפני אוכלוסיית היעד והגדלת המענק הניתן לעולים הנמלטים מאזורי חירום בהתאם לנהלי משרד העלייה והקליטה.

<אופיר כהן: אלו 4 הפעולות שההחלטה מיוני האחרון מגדירה.

ניסן סלומינסקי: העברה מס ' 298.

משה גפני: שיניתם את העברה.

משה גפני: קודם הייתה העברה מסוג שונה.

<טמיר כהן: הרב גפני, אתה צודק.

<טמיר כהן: הם משכו והגישו מחדש.

<יובל טלר: הפנייה נועדה לצורך הארכת אופציה בחוזה עם חברת האבטחה במזרח ירושלים בסך 20 מיליון שקל.

משה גפני: למה זה דרך משרד השיכון?

אראל מרגלית: מה זה בדיוק מאבטח?

<שלמה בן-אליהו: האבטחה במזרח ירושלים הוטלה על משרד השיכון על פי החלטת ממשלה.

אראל מרגלית: איפה?

מיכל רוזין: אין שום היגיון.

מיכל רוזין: זה היסטוריה.

מיכל רוזין: זה אריק שרון.

<שלמה בן-אליהו: ההחלטה האחרונה הייתה ב-21 לינואר 2007, כשראש הממשלה היה אהוד אולמרט.

<שלמה בן-אליהו: זה אחרי התקופה של אריק שרון.

<שלמה בן-אליהו: נקבע שאבטחת המתחמים של הישוב היהודי במזרח ירושלים תישאר בתחום הפעילות של משרד הבינוי והשיכון, כפי שהדבר היה עד כה.

<שלמה בן-אליהו: הייתה גם עתירה לבג"ץ בנושא הזה, לבוא ולהגיד שהאבטחה צריכה להיות במשרד לביטחון פנים ולא במשרד השיכון.

מיכל רוזין: בג"ץ זה לא סניף של מרצ.

מיכל רוזין: לפעמים הוא גם מכריע נגדנו ואז אנחנו לא מציעים להחליף או לבטל אותו.

<שלמה בן-אליהו: אני רוצה להסביר מבחינה מקצועית.

ניסן סלומינסקי: מה הבג"ץ החליט?

<שלמה בן-אליהו: הבג"ץ הציע לעותרים, לאור מה שקרה בתצהירים, בחוות הדעת של המשרד לביטחון פנים ובעמדה של המשטרה, למשוך את העתירה שלהם.

<שלמה בן-אליהו: פורמאלית העותרים משכו את העתירה שלהם.

<שלמה בן-אליהו: בג"ץ הביע את דעתו בנושא.

<שלמה בן-אליהו: מעבר לתשובה הפורמאלית של בג"ץ, המקום הוא מקום רגיש.

אראל מרגלית: איזה מקום?

<שלמה בן-אליהו: מזרח ירושלים.

אראל מרגלית: איפה?

מיכל רוזין: סילוואן.

<שלמה בן-אליהו: לא.

אראל מרגלית: מזרח ירושלים במובן הרחב.

שמעון סולומון: סילוואן, אבו-תור, כל האזור הזה.

אראל מרגלית: אבו-תור זה לא סילוואן.

שמעון סולומון: שני דברים נפרדים.

<שלמה בן-אליהו: בסמטאות שנמצאות שם יכולים להיווצר אירועים.

<שלמה בן-אליהו: האירועים יכולים להיות שילד קטן עושה למאבטח, לשוטר או לחייל מג"ב ככה, דבר שיכול לגרום להם להגיב בצורה נמהרת.

<שלמה בן-אליהו: אנחנו לא רוצים שזה יהיה.

<שלמה בן-אליהו: המאבטחים של משרד השיכון הם סטודנטים ותיקים.

סתיו שפיר: המשטרה לא יכולה - -?

מיכל רוזין: פעם ראשונה אני שומעת שחיילי צה"ל - -

<שלמה בן-אליהו: מדובר במאבטח שמכיר שנים את המקום.

<שלמה בן-אליהו: זה לא כמו פלוגה שמתחלפת כל חודש, כל חודשיים, כל שבוע או כל שבועיים.

<שלמה בן-אליהו: הם לא מכירים היטב את השטח, הם לא מכירים את האנשים, הם לא מכירים את הרגישויות.

אראל מרגלית: איפה זה פיזית?

<שלמה בן-אליהו: אני אתן לך מפה.

<שלמה בן-אליהו: לאנשים האלה יש את המיומנויות.

סתיו שפיר: מה זה משנה מי מעסיק את האנשים האלה, אם זה משרד השיכון או המשרד לביטחון פנים?

<שלמה בן-אליהו: כאשר מגיע לפה נשיא ארצות הברית או שגריר והמשטרה צריכה לרכז כוחות, היא תיקח את המאבטחים האלה כי זה תחת הידיים שלה.

<שלמה בן-אליהו: כאשר זה תחת הידיים שלנו, לא מוציאים את המאבטחים מהמקום.

<שלמה בן-אליהו: יש משמעויות שונות מבחינת האבטחה.

<שלמה בן-אליהו: אם הייתי מנכ"ל המשרד לביטחון פנים - -

סתיו שפיר: גם משרד החינוך יכול להעסיק מאבטחים.

סתיו שפיר: רק לא המשרד לביטחון פנים.

<שלמה בן-אליהו: במשרד המשפטים יש את משמר בתי המשפט.

<שלמה בן-אליהו: למה לא עושה את זה המשטרה?

ניסן סלומינסקי: גם במשרד החינוך יש את השומרים בגנים ובמעונות יום.

<שלמה בן-אליהו: בג"ץ השתכנע שיש היגיון שהנושא מבחינה מהותית יהיה במקום שהוא לאו דווקא - -

אראל מרגלית: איפה זה?

אראל מרגלית: אנחנו רוצים להבין על מה מדובר.

יעקב ליצמן: אני אגיד לך איפה הם לא קיימים.

יעקב ליצמן: בהר הזיתים הם לא נמצאים.

יעקב ליצמן: אני מחפש אותם, אני לא יודע כמה זמן, ולא מוצא.

<שלמה בן-אליהו: כדי שתהיה לך תשובה מדויקת הבאתי את האיש שנמצא בשטח ואחראי על האבטחה.

<שלמה בן-אליהו: הוא ייתן לך את המיקומים המדויקים.

<מיכאל מרש: הפריסה של האבטחה של משרד השיכון במזרח ירושלים היא בכל העיר העתיקה, שזה הרובע המוסלמי, בלי הרובע היהודי, הרובע הנוצרי, אזור הר זיתים, אבו תור, סילוואן, ראס אל-עמוד, כל דרך יריחו וכל האזור של קדמת ציון, בית אורות, שמעון הצדיק.

אראל מרגלית: איפה זה בית אורות?

<מיכאל מרש: בית אורות זה ליד אוגוסטה ויקטוריה.

<שלמה בן-אליהו: מתחת לאוניברסיטה.

משה גפני: כמה מאבטחים?

<מיכאל מרש: אנחנו מדברים על 370 מאבטחים.

משה גפני: הם נמצאים גם בהר הזיתים?

<מיכאל מרש: כן, הם נמצאים גם בהר הזיתים.

<מיכאל מרש: בהר הזיתים יש 6 מאבטחים ביממה.

<מיכאל מרש: הם עובדים במשמרות.

<שלמה בן-אליהו: ה-370 מאבטחים עובדים ב-3 משמרות.

<שלמה בן-אליהו: זה לא במשמרת אחת.

משה גפני: אפשר לזהות את המאבטחים האלה?

<מיכאל מרש: רואים אותם.

<מיכאל מרש: יש מצלמות.

<מיכאל מרש: רואים אותם בכל זמן נתון.

<מיכאל מרש: הם עובדים 24 שעות ביממה, כולל שישי ושבת.

אראל מרגלית: כמה עולה לנו ה-370 על האתרים האלה בשנה?

אראל מרגלית: יש להם רכבים?

אראל מרגלית: יש להם רק"ם?

<מיכאל מרש: רק"ם לא, אבל רכבים כן.

<מיכאל מרש: אנחנו לא צבא.

<שלמה בן-אליהו: התקציב שיש לנו לנושא הזה הוא 72 מיליון שקל.

אראל מרגלית: בשנה.

יעקב ליצמן: זה בבסיס התקציב.

<שלמה בן-אליהו: זה לא בבסיס.

<שלמה בן-אליהו: הגענו להבנה עם משרד האוצר שאנחנו עושים שינוי בשיטה של האבטחה, שאנחנו מכניסים הרבה יותר מצלמות במקום מאבטחים כדי לחסוך בעלויות.

<שלמה בן-אליהו: אנחנו נצא למכרז להחליף מאבטחים במצלמות.

<שלמה בן-אליהו: גם היום יש מצלמות, לא בהיקפים שהיינו רוצים שיהיו.

<שלמה בן-אליהו: הציוד האלקטרוני יחליף את המאבטחים האנושיים.

אראל מרגלית: תהיה לכם השקעה חד פעמית יותר גדולה.

<שלמה בן-אליהו: אם יש את המכרז הזה, אז בשנה הבאה התקציב יכול לרדת ל-65, בשנה אחרי זה ל-55 מיליון שקל.

<שלמה בן-אליהו: זה הולך ופוחת בהתאם להשקעה שנשקיע.

אראל מרגלית: כמה ההשקעה בציוד הקפיטלי?

<שלמה בן-אליהו: 30 מיליון שקל.

סתיו שפיר: 30 מיליון שקל זה לא מה שכתוב בתקציב.

סתיו שפיר: בתקציב 2015 כתוב 61.7 מיליון.

<שלמה בן-אליהו: הסברתי עכשיו על 2014.

סתיו שפיר: התקציב ב-2014 התחיל ב-56.4 מיליון.

<שלמה בן-אליהו: היום הוא 72.

סתיו שפיר: הוא עלה ל-67 לפני העברה.

ניסן סלומינסקי: הוא שאל אותו כמה עולה ההשקעה .

ניסן סלומינסקי: 30 המיליון שהוא אמר זה על ההשקעה במערכת, במצלמות, בכל זה.

ניסן סלומינסקי: הוא שאל אותו שאלה פרטנית.

אראל מרגלית: איפה אני רואה את זה בתקציב?

<שלמה בן-אליהו: זה לא נמצא בתקציב 2014.

<שלמה בן-אליהו: אני חושב שנבקש מכם את העברה השנה כדי לבצע את המצלמות.

סתיו שפיר: יש עוד העברה ל-2014?

<שלמה בן-אליהו: כן.

סתיו שפיר: מה הולך להיות סך כל תקציב התקנה הזאת?

<שלמה בן-אליהו: יש הבדל בין אבטחה למצלמות.

סתיו שפיר: זאת תקנה נוספת?

<יובל טלר: אם יועבר כל הסכום השנה – לא בטוח שהוא יצליח לעבור בגלל שצריך לסיים חוזי התקשרות - הוא יגיע ל-110 מיליון שקל.

ניסן סלומינסקי: חד-פעמי.

<יובל טלר: 30 מיליון מתוכם הם חד-פעמיים.

<יובל טלר: 80 מיליון מיועדים לאבטחה.

יעקב ליצמן: למה זה חד פעמי?

ניסן סלומינסקי: זה רק למצלמות.

מיכל רוזין: אני אמצא לך את זה בחצי, אם לא בפחות מזה.

<שלמה בן-אליהו: את יכולה להשתתף במכרז.

סתיו שפיר: מי זכה במכרז?

<שלמה בן-אליהו: לא זכו.

<שלמה בן-אליהו: עוד לא יצא המכרז.

<שלמה בן-אליהו: אנחנו לא נצא למכרז לפני שזה יעבור כאן.

ניסן סלומינסקי: לפני שיהיה כסף הוא לא יצא למכרז.

<שלמה בן-אליהו: אנחנו רוצים לרדד את האבטחה האנושית, להחליף אותה באבטחה יותר אלקטרונית.

ניסן סלומינסקי: כתוצאה מזה התקציב הבסיסי שלכם ירד כל שנה ב-10 מיליון.

סתיו שפיר: הוא עלה כל שנה.

<שלמה בן-אליהו: את צורת האבטחה, את המיקום של האבטחה, את מועד תחילת ביצוע האבטחה לאותו מקום אנחנו מקבלים אך ורק מהמשטרה.

<שלמה בן-אליהו: אין לנו שיקול דעת בנושא הזה.

<שלמה בן-אליהו: אם המשטרה באה ואומרת לנו שצריך לתגבר את האבטחה בעקבות האירועים האחרונים בציר הזה, במקום הזה, אנחנו מתגברים את האבטחה.

<שלמה בן-אליהו: אנחנו לא מפעילים שיקול דעת לגבי צורת האבטחה, תגבור האבטחה, מיקום האבטחה.

<שלמה בן-אליהו: הכל זה הנחיות מקצועיות של משטרת ישראל.

אראל מרגלית: אני רוצה להגיד משהו כירושלמי וכמי שהוא יושב-ראש השדולה לענייני ירושלים.

אראל מרגלית: מי שרוצה לשים את הדגש על בנייה בסילוואן, לא ישים את הדגש על בנייה בגבעה הצרפתית, בגילה וברמות.

אראל מרגלית: המיקוד הבלתי הגיוני הזה של התיישבות בליבת שכונות ערביות היא נזק לבנייה בירושלים.

אראל מרגלית: אנחנו בעד בנייה בירושלים, אנחנו בעד בנייה בגושים, אבל אנחנו נגד פרובוקציות ובנייה בלב שכונות ערביות.

אראל מרגלית: רמת האבטחה שאתה צריך לשים על משפחה אחת, 2 משפחות או 3 שנכנסות לתוך לב שכונה ערבית היא בלתי מתקבלת על הדעת.

אראל מרגלית: החיכוך שזה יוצר הוא בלתי מתקבל על הדעת.

אראל מרגלית: דווקא בתור אנשים שהם בעד ירושלים, שרוצים לבנות את ירושלים ולא רק להכריז על כל מיני דברים, אנחנו רואים את הדבר הזה כטעות.

אראל מרגלית: צריך להעביר את זה לגורמי המשטרה או לגורמים הביטחוניים המוסמכים, כי הם יודעים לאבטח את הדברים האלה.

אראל מרגלית: לא צריך להשאיר את זה בידי משרד השיכון.

אראל מרגלית: צריך להתיישב בבתים האלה פחות, להתיישב בשכונות היהודיות פרופר יותר, לפנות פחות, לא להפוך את המבנים האלה למן מאחזים.

אראל מרגלית: כל כך הרבה אנרגיה של אבטחה מושקעת ב-3,4 בתים, כל כך הרבה נזק ברמה הבינלאומית.

אראל מרגלית: כשרצינו לבנות 400 יחידות בגילה בימי טדי קולק, כשרצינו להעביר את הר חומה, כשהיינו צריכים לפנות מגבעת המטוס את המוקשים, היינו פותחים קליניקה בשייח' ג'ראח ולא מפנים משם 5 משפחות.

אראל מרגלית: העולם היה מסתכל על כל הסיפור הזה אחרת.

יעקב ליצמן: מה זו הוצאה מותנית?

<יובל טלר: השינוי בהעברה הזאת הוא שינוי בהרשאה להתחייב ובכל שינוי בהוצאה מותנית.

יעקב ליצמן: במה זה מותנה?

יעקב ליצמן: מי ייתן את ההכנסה?

יעקב ליצמן: התושבים?

<יובל טלר: הוצאה מותנית בהכנסה.

<יובל טלר: בהעברה הזאת אין הוצאה מותנית בהכנסה.

יעקב ליצמן: עם כל הכבוד, תקרא את מה שכתבת.

יעקב ליצמן: מאיפה הכסף?

יעקב ליצמן: 20 מיליון שקל העברת.

יעקב ליצמן: לא כתבת מאיפה זה בא.

יעקב ליצמן: מאיפה אתה מוריד את זה?

יעקב ליצמן: זאת הוצאה מותנית.

<יובל טלר: מה שמתוקצב בהעברה הזאת זה תקצוב בהרשאה להתחייב.

ניסן סלומינסקי: יש פה הרשאה להתחייב.

ניסן סלומינסקי: מההוצאה מותנית לא לוקחים.

ניסן סלומינסקי: ה-20 מיליון יורדים מההרשאה להתחייב.

יעקב ליצמן: תסביר לי מאיפה זה.

<יובל טלר: הרשאה להתחייב זו היכולת של המשרד לצאת להתקשרות בסך 20 מיליון שקל.

<יובל טלר: תקציב אבטחת מזרח ירושלים נמצא במסגרת תקציבי הרשאה של משרד השיכון, במסגרת תקציבי הפיתוח שבהם יש שיעור גדול יותר של תקציבים שמועברים בהרשאה.

<יובל טלר: קצב יציאת המזומן איטי יותר.

<יובל טלר: מה שמתוקצב פה כרגע זה רק היכולת להתחייב.

יעקב ליצמן: אתה עדיין לא נותן לו את הכסף.

<יובל טלר: אני נותן לו את היכולת להתחייב.

<יובל טלר: אני מתחייב על זה שאני מתקצב לו מזומן.

יעקב ליצמן: כי אין לך מאיפה להביא לו כסף?

<יובל טלר: יש לי מאיפה להביא.

יעקב ליצמן: אז למה לא העברת לו?

<יובל טלר: בגלל שמדובר בתקציב פיתוח ההתחייבות נעשית בשלב ראשון.

ניסן סלומינסקי: ליצמן, ככה תמיד עושים.

יעקב ליצמן: כל פעם אנחנו מעבירים מכאן לכאן.

יעקב ליצמן: אתה נותן לו 20 מיליון שקל.

יעקב ליצמן: אתה מוריד את זה מסעיף אחר.

יעקב ליצמן: כאן הוא לא עושה את זה.

יעקב ליצמן: אני לא מבין למה.

ניסן סלומינסקי: מסעיף הרשאות.

<יובל טלר: בגלל שקצב יציאת המזומן הוא לא בהתאם לקצב יצירת התחייבויות , תקצוב המזומן נעשה בשלב מאוחר יותר.

<יובל טלר: עוד לפני סוף השנה נגיע לשולחן הוועדה.

יעקב ליצמן: למה השוני כאן מכל העברה אחרת?

יעקב ליצמן: כשאתה בא לתת 20 מיליון שקל למישהו, אתה צריך להגיד שהוספת 20 מיליון שקל כאן והורדת 20 מיליון משם.

יעקב ליצמן: אתה הולך להוציא את הכסף הזה.

<יובל טלר: אנחנו נבוא לקראת סוף השנה או לפני סוף השנה - -

יעקב ליצמן: יש היום מצלמות בהר הזיתים?

<שלמה בן-אליהו: כן.

יעקב ליצמן: לא.

יעקב ליצמן: היום בבוקר לא היו, אתמול בבוקר לא היו.

יעקב ליצמן: שרפו את זה.

יעקב ליצמן: שלא יספרו לך סיפורים.

יעקב ליצמן: שרפו אותן לפני חודש.

יעקב ליצמן: לא תיקנו אותן.

<שלמה בן-אליהו: שאלת אם באופן עקרוני יש מצלמות בהר הזיתים.

יעקב ליצמן: על הנייר יש.

<שלמה בן-אליהו: לא על הנייר.

יעקב ליצמן: שרפו אותן לפני חודש ימים.

יעקב ליצמן: לא התקנתם חדשות.

יעקב ליצמן: כמה שאני צועק, כמה שדיברתי - -

<מיכאל מרש: אתה מדבר על חלקת גור.

<מיכאל מרש: המצלמות תוקנו.

<מיכאל מרש: המצלמות נשרפו בחלקת האפגנים ובחלקת - -

יעקב ליצמן: המלצות נשרפו על יד חלקת גור בהר הזיתים.

<מיכאל מרש: המצלמות בחלקת גור, כשהיינו לפני שבועיים בוועדת הפנים של הכנסת, לא עבדו כי נפל ארון חשמל.

<מיכאל מרש: ניסו לפגוע בארון החשמל.

<מיכאל מרש: תיקנו את זה.

<מיכאל מרש: כרגע המצלמות של גור עובדות.

יעקב ליצמן: אני אומר לך ששרפו אותן.

יעקב ליצמן: פגעו במערת גור ביום שישי אחר הצהריים.

יעקב ליצמן: למה אתה מספר סיפורים?

יעקב ליצמן: איפה כל השמירה?

יעקב ליצמן: למה אתה הולך להוריד את השמירה ולהביא מצלמות?

יעקב ליצמן: שמירה זאת שמירה.

יעקב ליצמן: את המצלמות שורפים.

יעקב ליצמן: אני רוצה שמירה.

מיכל רוזין: אני לא אחזור על הדברים האידיאולוגיים.

מיכל רוזין: אני מצטרפת לאראל בדברים האלה.

מיכל רוזין: הדברים ברורים וידועים.

מיכל רוזין: אנחנו רוצים לדבר על העניין התקציבי.

מיכל רוזין: אני חושבת שהוא לא פחות חשוב.

מיכל רוזין: זה תקציב שנולד בחטא.

מיכל רוזין: הוא נולד במשרד השיכון בגלל סיבות פוליטיות.

מיכל רוזין: אפילו השר שהיה בוועדת כלכלה ניסה להגיד שיש לזה איזה שהוא הסבר, נימוקים.

מיכל רוזין: ההיפך.

מיכל רוזין: כשאתה מקים מערך אבטחה נוסף על כוחות הביטחון הקיימים, אתה משלם לאנשים שינהלו את מערך האבטחה ומשלם על המינהל מסביב לזה.

מיכל רוזין: אין לי ספק שזה דורש עלות נוספת.

מיכל רוזין: גיוס האנשים האלה נעשה בפייסבוק, במודעות לסטודנטים: בואו תשמרו על בתים, תרוויחו 500 שקלים ליום.

מיכל רוזין: בבתים שנרכשו ואין בהן משפחות יושבים מאבטחים.

מיכל רוזין: הם שומרים על דירות ריקות.

מיכל רוזין: על זה אנחנו משלמים כסף.

מיכל רוזין: מישהו גוזר קופון על העניין של המצלמות.

מיכל רוזין: 30 מיליון שקלים למערך מצלמות נשמע לי - - הלוואי והייתי זוכה במכרז הזה.

מיכל רוזין: אין ספק שמצלמות יינזקו, יהיה בהן ונדליזם, ויכניסו עוד ועוד כוחות כדי לשמור על המצלמות ולתקן אותן.

מיכל רוזין: תכניסו עוד מאבטחים כדי שישמרו על אלה שמתקנים את המצלמות.

מיכל רוזין: עם כל הכבוד, אני לא מתייחסת לסוגיה האידיאולוגית שכולם יודעים מה עמדתי.

מיכל רוזין: אני מדברת פה על סוגיית תקציב המדינה.

מיכל רוזין: לא יכול להיות שמשקיעים פה סכומים על דירות שעומדות ריקות.

מיכל רוזין: לא יכול להיות שמקימים פה מערך נוסף על מערכים שכבר קיימים.

מיכל רוזין: אין סיבה שזה יהיה במשרד השיכון רק כי בזמנו זה התחיל ממשרד השיכון בגלל סיבות פוליטיות כאלו ואחרות.

מיכל רוזין: אין ספק שיהיה ונדליזם, תהיה השחתה של המצלמות.

מיכל רוזין: נצטרך לשלוח כוחות גדולים כדי לתגבר את המאבטחים ואת המתקנים שיתקנו את המצלמות.

סתיו שפיר: יש פה משהו מאוד מאוד תמוה.

סתיו שפיר: גם השיטה שחבר הכנסת רוזין התייחסה אליה, וגם העובדה שאתם אומרים שמשטרת ישראל לא יכולה למצוא את הדרך להעסיק כוחות שאם צריך יפעלו על אזרחי לאורך זמן בשכונה.

אראל מרגלית: או כל גורם ביטחוני אחר שהם רוצים לבחור.

סתיו שפיר: נשמע פשוט הזוי שמשרד השיכון - -

<שלמה בן-אליהו: את לא סומכת על בג"ץ?

סתיו שפיר: המפלגה שאתה עובד איתה לא סומכת על בג"ץ ורוצה לפרק אותו.

סתיו שפיר: אני מדברת על מפלגת הבית היהודי.

סתיו שפיר: זה ממש לא מגיע מהכיוון שלנו.

סתיו שפיר: מה שנעשה פה, בלי קשר לפסיקת בג"ץ, זה מצב לא הגיוני, זה מצב מגוחך.

סתיו שפיר: התקציבים שלכם אדירים.

סתיו שפיר: אני מסתכלת על השנים הקודמות.

סתיו שפיר: את 2013 ו-2014 התחלתם עם תקציב בסיס של 56 מיליון שקל.

סתיו שפיר: הוא מתנפח.

סתיו שפיר: הוא גדל ב-2013 ב-50%.

סתיו שפיר: ב-2014 הוא גדל עוד פעם ל-67.9 מיליון.

סתיו שפיר: עכשיו אתם אומרים לנו שזה יגיע עד ל-110 מיליון שקלים?

<שלמה בן-אליהו: חד פעמי.

סתיו שפיר: כמה דירות לדיור ציבורי היה אפשר לבנות בכסף הזה.

אראל מרגלית: ה-30 מיליון הוא חד פעמי.

אראל מרגלית: היה את בית יהונתן, היה את סילוואן.

סתיו שפיר: אני מבינה שהחלפתם את השם ממשרד הבינוי והשיכון למשרד הבינוי והשיטור.

סתיו שפיר: זה לא התפקיד שלכם.

סתיו שפיר: זה לא צריך להיות קשור אליכם.

סתיו שפיר: זה צריך להיות בסמכויות המשרד לביטחון פנים.

סתיו שפיר: מה שאתם עושים פה זה דבר פוליטי, הוא לא קשור לצרכים הביטחוניים.

סתיו שפיר: על הצרכים הביטחוניים משטרת ישראל יכולה לענות.

סתיו שפיר: אם היא לא עונה בצורה מספקת, צריך לדרוש ממנה לעשות את זה בצורה מספקת.

סתיו שפיר: תראו איזה סכומים אדירים.

סתיו שפיר: איך מתפרק הכסף הזה?

אראל מרגלית: ההתיישבות הזאת היא דבר פוליטי שמלבה את האש בירושלים.

שמעון סולומון: אני חושב שבנו בעבר הרבה יותר בתים בירושלים.

שמעון סולומון: מה ההבדל?

שמעון סולומון: שהיום רוכבים על זה.

שמעון סולומון: עושים פרסומים, עושים פרובוקציות, עושים כל כך הרבה ציניות מכל בנייה.

שמעון סולומון: כל הכתבות וכל מסיבות העיתונאים שעושים, לא תורמות למצב.

שמעון סולומון: ברמה האידיאולוגית מותר לך להגיד שצריך לבנות, רק שהם מנצלים את זה בדרך שהם עושים את זה היום, מה שגורם לפגיעה בירושלים.

אראל מרגלית: כל פעם שאתה מפנה משפחה אחת ערבית - -

שמעון סולומון: הון פוליטי.

שמעון סולומון: הם עושים מזה הון פוליטי.

משה גפני: אני זוכר שבשנים עברו משרד השיכון לא רצה את התקציב הזה, הוא אמר שמצידו יעבירו את זה למשרד לביטחון פנים.

משה גפני: גם הוא לא רצה לקבל את זה.

משה גפני: זאת הייתה תמונת המצב ל פני 3,4 ו-5 שנים.

מיכל רוזין: הכל פוליטי.

משה גפני: לא רצו את זה מקצועית.

משה גפני: משרד השיכון לא רצה את זה.

משה גפני: המשרד לביטחון פנים לא רצה לקבל את זה.

משה גפני: היה שלב פה בוועדה שרצו להעביר את כל הכסף למשרד לביטחון פנים.

משה גפני: המשרד לא רצה לקבל את זה, לכן זה נשאר במשרד השיכון.

משה גפני: היום המצב שונה לגמרי.

משה גפני: אדוני המנכ"ל, למה אתה צריך להגן על זה?

משה גפני: בלאו הכי המשרד לביטחון פנים לא לוקח את זה.

משה גפני: למה אתה צריך לעמוד פה בעימות עם הח"כים?

משה גפני: היום זה מצב שונה לחלוטין, כי מזרח ירושלים היא ליבת הבעיה הביטחונית של מדינת ישראל.

משה גפני: משם יוצאות כל המהומות.

משה גפני: זה פשוט לא יאומן, אנחנו כמו איזו רפובליקת בננות, כמו איזו מדינת עולם שלישי.

משה גפני: עוד מעט נעשה קבוצות כאלו שיגנו על אזרחים.

משה גפני: שם נמצא הצבא, שם נמצאת המשטרה.

משה גפני: זה המקום שבו יש את המהומות הכי גדולות.

משה גפני: שם יש את הבעיות הכי קשות.

משה גפני: הממשלה הייתה צריכה לבוא.

משה גפני: איכפת לי משרד השיכון?

משה גפני: הממשלה הייתה צריכה לבוא ולהגיד שהיא מבקשת להעביר את הכסף לכוחות הביטחון, למשטרה, למשרד לביטחון פנים.

משה גפני: אני לא יודע למה צריך להגן על התהליך הזה.

משה גפני: אני חושב שהיום זה הזמן שצריך להעביר את הכסף הזה.

משה גפני: אם הייתי משרד השיכון, הייתי אומר שייקחו את הכסף ויעשו שם את האבטחה.

משה גפני: זה ממש לא לעניין שמשרד השיכון בתוך העניין.

משה גפני: יש להם הרבה עבודה עם מחיר מטרה, עם זה שיכניסו אותם בתור שבויים על מע"מ 0.

משה גפני: יאיר לפיד לא מעביר את מחיר מטרה.

משה גפני: מחיר מטרה יכול כבר היה להיות לפני חצי שנה, שנה.

אראל מרגלית: דיברנו על זה פה בוועדה.

משה גפני: הוא לא צריך ועדה.

אראל מרגלית: אנחנו הסכמנו פה.

משה גפני: על מחיר מטרה כולנו מסכימים.

משה גפני: הוא שבוי בידי יאיר לפיד.

אראל מרגלית: המטרה מצוינת, רק הבעיה עם המחיר.

משה גפני: יש שני סוגי מחירים.

משה גפני: על פי ההלכה אסור לעלות להר הבית, כי זה חיוב כרת.

משה גפני: אנחנו הריבון פה במדינה.

משה גפני: מדינת ישראל היא בעלת הבית של המדינה.

משה גפני: זה היה עם אריק שרון ועם אחרים.

משה גפני: זה מצית את הלהבות.

משה גפני: הר הבית מביא מיליארד וחצי מוסלמים להיות מוסתים.

משה גפני: אין שום סיבה לעלות להר, לא מבחינה הלכתית שזה חיוב כרת, ולא מבחינה שכלית והגיונית שזה מצית את כל העולם המוסלמי.

משה גפני: זה יוצר לכולנו בעיות.

משה גפני: מכניסים את כולנו כבני ערובה לכל הפיגועים האלה.

משה גפני: אני קורא מכאן לכולם להפסיק עם התופעה הזאת.

משה גפני: זה התחיל עם אריק שרון.

משה גפני: כתוצאה מזה התחילה האינתיפאדה.

משה גפני: גם שר הביטחון אמר את זה.

משה גפני: למה לעלות להר הבית?

משה גפני: זה גם חיוב כרת וגם מכניס את כולנו לתוך מצב שאנחנו לא מעוניינים בו.

יעקב ליצמן: אנחנו נגיש הצעת חוק שאסור לעלות להר הבית על פי ההלכה.

אורית סטרוק: אני מציעה לך, אדוני היושב-ראש, שכשתקיים את דיוני התקציב, תבקש מהשר לביטחון פנים להסביר לך איך הוא, שאמור לתת ביטחון למזרח ירושלים, מתכוון לעמוד במשימה הזאת.

אורית סטרוק: הסיבה שירושלים כולה נתונה היום תחת גל פיגועים – זה מגיע לתל אביב ולכל מיני מקומות אחרים - היא לא בגלל שיהודים עולים להר הבית.

משה גפני: כן בגלל.

אורית סטרוק: אלא בגלל שמשטרת ישראל לאורך שנות דור הזניחה את השכונות הערביות בירושלים.

מיכל רוזין: המשטרה?

מיכל רוזין: אולי החינוך, הרווחה, הבריאות, בינוי ושיכון.

אורית סטרוק: כאילו שהם ארץ גזירה ומקום שלא צריך להיות בו שלטון ישראלי.

אורית סטרוק: מיכל, אני מסכימה איתך ב-100% שגם החינוך - -

משה גפני: נראה לי שהבית היהודי נגדך.

מיכל רוזין: את צריכה להחליט אם זה שלנו או לא.

מיכל רוזין: כרגע את מתייחסת אל זה כישובי ספר.

אורית סטרוק: לא יכול להיות שהחינוך של ערביי מזרח ירושלים יהיה חינוך של הרשות הפלסטינית.

אורית סטרוק: צריך להיות שם חינוך.

אורית סטרוק: שמאושר על ידי משרד החינוך.

מיכל רוזין: קודם תשקיעי שם בבתי הספר.

אורית סטרוק: גם להשקיע בבתי ספר.

אורית סטרוק: כשאנחנו נפסיק להתייחס לשכונות הערביות בירושלים כאל מקום שאנחנו לא אחראיים עליו -.

אורית סטרוק: אני מסכימה מכל הבחינות - חינוך, רווחה, בריאות, משטרה -.

אורית סטרוק: אז יהיה לנו את הלוקסוס לדבר אם אנחנו מוציאים משם את המינימום שמגן על חיי התושבים, שזה המאבטחים והמצלמות - -

מיכל רוזין: לא אמרנו להוציא, אמרנו להעביר את זה למשרד לביטחון פנים.

מיכל רוזין: את לא מקשיבה.

מיכל רוזין: אל תכניסי לנו מילים לפה.

מיכל רוזין: אף אחד לא אמר כאן שצריך להפסיק לאבטח.

מיכל רוזין: אמרנו להעביר את זה למשרדים הנכונים, לא להשאיר את זה בבינוי ושיכון.

אורית סטרוק: אני חושבת שצריך לנצל את הדיונים שיהיו פה כדי לבדוק אם ממשלת ישראל מעוניינת שירושלים כולה תהיה בירת מדינת ישראל בכל המובנים.

אורית סטרוק: עד אז המינימום של לשמור על חיי האנשים שגרים שם זה הדבר ההכרחי שחייבים לקיים.

אורית סטרוק: אנחנו לא מדברים על סילוואן, אנחנו מדברים על עיר דוד.

<שלמה בן-אליהו: אין דבר כזה שאנחנו שומרים על בתים ריקים.

<שלמה בן-אליהו: לא היה ולא נברא.

מיכל רוזין: שאני אביא לך דוגמאות של סטודנטים שמשלמים להם 500 שקלים כדי לשמור על בית ריק?

<שלמה בן-אליהו: זה לא של משרד השיכון.

<מיכאל מרש: הם לא של משרד השיכון, הם של העמותה המתיישבת.

מיכל רוזין: אני אביא את ההוכחות ההפוכות.

<שלמה בן-אליהו: אנחנו לא עושים את זה.

<שלמה בן-אליהו: בדקנו את זה במקביל.

<שלמה בן-אליהו: מי שנמצא שם כרגע אלה אנשים מהעמותות.

<שלמה בן-אליהו: אנשים פרטיים שוכרים שומרים.

סתיו שפיר: אתם הולכים לשמור על הבתים החדשים בסילוואן?

<שלמה בן-אליהו: הרב ליצמן ביקש לדעת על עניין המצלמות.

<שלמה בן-אליהו: הראו לו כרגע מה מצולם בחלקת גור.

יעקב ליצמן: ביום שישי אחר הצהריים שרפו את הדלת של האדמו"רים.

יעקב ליצמן: המשטרה חיפשה את התמונות.

יעקב ליצמן: עד עכשיו הם לא קיבלו.

יעקב ליצמן: הוא אמר שהוא העביר את זה היום.

יעקב ליצמן: אני לא יכול לעקוב אחריו כל רגע.

יעקב ליצמן: עד אתמול זה לא היה.

<שלמה בן-אליהו: הראינו לך באמצע הדיון עכשיו מה נמצא באתר.

יעקב ליצמן: אני לא מומחה.

יעקב ליצמן: אני לא יודע אם זה המצלמות שלי או שלו.

יעקב ליצמן: של מי התפקיד מבחינה תקציבית לתקן את המצלמות?

<שלמה בן-אליהו: שלנו.

יעקב ליצמן: מה אתם עושים כשאין לכם כסף?

<שלמה בן-אליהו: באים אליך.

יעקב ליצמן: הלוואי.

<שלמה בן-אליהו: המצלמות לא נועדו להחליף את המאבטחים.

<שלמה בן-אליהו: המאבטחים יהיו.

<שלמה בן-אליהו: אנחנו נרדד את מספר המאבטחים.

<שלמה בן-אליהו: יש מקומות שבהם המצלמות נותנות פתרון, יש מקומות שבהם המצלמות לא נותנות פתרון.

<שלמה בן-אליהו: זה לא רק מצלמות, זה עוד אמצעים טכנולוגיים אחרים שנועדו לתגבר שם את האבטחה.

<שלמה בן-אליהו: זה לא בא להחליף את כל המאבטחים.

<שלמה בן-אליהו: זה מרדד את מספר המאבטחים.

<שלמה בן-אליהו: התחייבנו לרדת בעלות התקציבית.

<שלמה בן-אליהו: יש כבר אנשים שגרים שם.

<שלמה בן-אליהו: אני לא הגורם שמאכלס אנשים.

מיכל רוזין: אמרת שזה תקציב חד פעמי.

מיכל רוזין: אמרת תשלום חד פעמי של 30 מיליון שקל על המצלמות.

<שלמה בן-אליהו: זה מכרז.

מיכל רוזין: מישהו פה גוזר קופון.

<שלמה בן-אליהו: במכרז לא גוזרים קופון.

ניסן סלומינסקי: אם יהיה ב-10 מיליון, ייקחו ב-10 מיליון.

מיכל רוזין: אתה אומר שזה חד פעמי.

מיכל רוזין: אני אומרת לך – הנה ההוכחה עם ליצמן - שאין סיכוי ששנה הבאה אתה לא תתקצב את זה לפחות בשליש, כיוון שתצטרך לתקן את הנזק, תצטרך להביא אנשים שיתקנו.

מיכל רוזין: המאבטחים יגנו על אלה שמתקנים.

אראל מרגלית: לפי העיקרון החשבונאי, הפחת יהיה משהו כמו - -

מיכל רוזין: בוודאי.

מיכל רוזין: זה כן חד פעמי או לא חד פעמי?

מיכל רוזין: בואו נגיד את האמת.

<שלמה בן-אליהו: אנחנו מנסים למצוא שיטה חלופית למצב הקיים, כי אנחנו יודעים שככל שיגדל שם מספר התושבים כך נצטרך להגדיל את מספר המאבטחים.

<שלמה בן-אליהו: אמרנו שננסה דבר שירדד את העלות התקציבית.

<שלמה בן-אליהו: מבחינת הנראות שלו זה אחרת - מצלמה במקום אדם שהולך שם.

<שלמה בן-אליהו: אמרנו שננסה.

<שלמה בן-אליהו: אנחנו עושים את הניסיון הזה.

<שלמה בן-אליהו: אנחנו חושבים שהוא יכול להצליח.

<שלמה בן-אליהו: אנחנו לא עושים את בכל מקום.

<שלמה בן-אליהו: אנחנו עושים את זה אחרי שלקחנו גורם מקצועי שאמר לנו איפה אפשר להחליף את המאבטחים.

יעקב ליצמן: לפני חודש ימים התחננתי שיתקנו את המצלמות.

יעקב ליצמן: אמרו לי שאין תקציב.

ניסן סלומינסקי: עכשיו יהיה לך תקציב.

ניסן סלומינסקי: אתה עצמך מסביר למה יש צורך בתקציב.

מיכל רוזין: ניסן, לא יכול להיות שזה תקציב חד-פעמי.

ניסן סלומינסקי: יש תפישות עולם בהגנה.

ניסן סלומינסקי: יש הרבה מקומות שצריך להחליט.

מיכל רוזין: אם זה 30 מיליון השנה, כמה יעלה בשנה הבאה?

ניסן סלומינסקי: זה לא 30.

ניסן סלומינסקי: אם יהיה במכרז 20, יהיה 20.

ניסן סלומינסקי: אם יהיה במכרז 10, יהיה 10.

ניסן סלומינסקי: זה לא קשור לעכשיו.

<שלמה בן-אליהו: קיבלנו את דעתך.

ניסן סלומינסקי: זה לא הכסף הזה עכשיו.

<שלמה בן-אליהו: אומרים לי כאן שהמכרז של ה-30 מיליון שקל כולל תחזוקה.

<מיכאל מרש: תחזוקה ל-5 שנים.

סתיו שפיר: האם אתם הולכים לשמור על הבתים החדשים בסילוואן?

<שלמה בן-אליהו: אנחנו לא הולכים לשום מקום.

<שלמה בן-אליהו: אנחנו מקבלים הנחיות מהמשטרה איפה - -

סתיו שפיר: המאבטחים שלכם ישמרו על הבתים החדשים בסילוואן?

ניסן סלומינסקי: אם ינחו אותם.

<שלמה בן-אליהו: אם המשטרה תנחה אותנו שכן, אז כן.

<שלמה בן-אליהו: אם המשטרה תגיד לנו - -

סתיו שפיר: בכמה התקציב הולך לרדת אחרי שאתם עוברים למצלמות?

סתיו שפיר: בכמה ירד התקציב בשנה הבאה?

<שלמה בן-אליהו: הערכה שלנו ששנה הבאה האבטחה תהיה 65 מיליון שקל, בשנת 2016 היא תהיה 55 מיליון שקל.

משה גפני: למה זה במשרד השיכון?

מיכל רוזין: אתם מתחייבים ש-5 שנים לא תבקשו תקציב נוסף?

<שלמה בן-אליהו: לא אמרתי את זה.

<שלמה בן-אליהו: התקציב של 30 מיליון שקל כולל תחזוקה.

מיכל רוזין: הוא אמר שמדובר בתחזוקה ל-5 שנים.

<שלמה בן-אליהו: אף מנכ"ל לא יתחייב לדבר כזה.

ניסן סלומינסקי: אף אחד לא יכול להתחייב.

משה גפני: למה זה לא במשרד לביטחון פנים?

ניסן סלומינסקי: מי בעד לאשר את העברה מס' 298, ירים את ידו?

ניסן סלומינסקי: בעד – 7

ניסן סלומינסקי: נמנעים – אין

סתיו שפיר: רוויזיה.

ניסן סלומינסקי: פניות מס' 305 עד 306.

<יובל טלר: הפנייה נועדה לתקצוב 35 מיליון ₪ לשירותי דת, מתוכם כ-16 מיליון ש"ח לסעיף התמיכות בנושא שירותי דת, כ-17 מיליון ש"ח לפעולות המינהלת לזהות יהודית, וכ-2 מיליון ש"ח לתקצוב תקני כוח אדם במשרד.

משה גפני: מה זה שמיטה?

<יובל טלר: במסגרת מתן התמיכות.

משה גפני: תמיכות של מה?

<יובל טלר: המשרד לשירותי דת מעניק תמיכות על פי חוק יסודות התקציב.

<יובל טלר: הן נקראות תמיכות 3א'.

משה גפני: למה?

<יובל טלר: מתוך זה 2 מיליון שקל להתמודדות עם שנת השמיטה.

יעקב ליצמן: מה זה העניין של התמודדות?

<יובל טלר: בהחלטת ממשלה 1657 נקבע שהמשרד לשירותי דת יתמוך בפעילות להסברת ערכי השמיטה בחברה הישראלית - בכלל זה בתחום האמנות - בסך של כ-2 מיליון שקל.

<יובל טלר: .

משה גפני: איך באמנות מסבירים את השמיטה?

משה גפני: למה 6 מיליון?

משה גפני: 2 מיליון הבנו.

<יובל טלר: 2 מיליון להתמודדות עם שנת השמיטה.

משה גפני: תגיד לי, אתם עושים צחוק מהעבודה?

<יובל טלר: 600 אלף שקל למועצת בתי עלמין ירושלים, 7.2 מיליון שקל תמיכה ביועצי נישואין והנצחת רבנים ראשיים, ועוד 4.5 מיליון שקל לפעילות ולחיזוק הקשרים הדתיים רוחניים בתפוצות.

<אלחנן גלט: יש פה ריכוז של כמה תחומים.

<אלחנן גלט: יש כאן המשך פעילות של המנהלה לזהות יהודית שהוקמה בשנה שעברה.

<אלחנן גלט: היא פועלת במגוון תחומים, בעיקר במיזמים משותפים ובמכרזים שהוצאנו לעבודה עם סטודנטים, עם נוער, עם זוגות צעירים.

מיכל רוזין: זה לא תפקיד משרד חינוך?

<אלחנן גלט: המנהלה עצמה הוקמה בהבנה, בשיתוף ובידיעת משרד החינוך.

<אלחנן גלט: הפעולות שאנחנו עושים הן לא במסגרת החינוך הפורמאלי, הן במסגרת הפעילות בחינוך הבלתי פורמאלי.

ניסן סלומינסקי: משרד החינוך ביקש שזה יהיה שם.

ניסן סלומינסקי: בהתחלה רצו לעשות את זה - -

<אלחנן גלט: כבר יצרו תהודה מאוד משמעותית, בעיקר בקרב קהלים שאינם מהמגזר הדתי הקלאסי .

<אלחנן גלט: המטרה נועדה ליצור דיאלוג, הבנה, הזדהות עם ערכים של יהדות.

<אלחנן גלט: יש ביקוש רב מאוד לפעילות הזאת.

משה גפני: מי עומד בראש המינהלת?

<אלחנן גלט: מנהל המינהלת היום הוא מר אלי לבנון, עובד המשרד.

משה גפני: מי היה לפני זה?

<אלחנן גלט: אף אחד לא היה לפני זה.

משה גפני: מי היושב-ראש?

<אלחנן גלט: אין יושב-ראש.

ניסן סלומינסקי: מי שעומד בראשו זה הרב רונסקי, לא?

<אלחנן גלט: לא.

סתיו שפיר: מה תפקידו של רונסקי בכוחות?

<אלחנן גלט: אין לו תפקיד במינהלת.

סתיו שפיר: הוא הקים את המינהלת.

<אלחנן גלט: זה מה שאת אומרת.

סתיו שפיר: אתם אמרתם.

סתיו שפיר: אני לא מכירה את מה שקורה שם.

<אלחנן גלט: מעולם לא שמעת ממני דבר כזה.

<אלחנן גלט: זה לא נכון.

סתיו שפיר: רונסקי לא היה קשור במינהלת על פי כל הפרסומים?

<אלחנן גלט: פרסומים של המשרד?

<אלחנן גלט: באופן רשמי, כמנכ"ל המשרד - -

סתיו שפיר: ובאופן לא רשמי?

<אלחנן גלט: לא.

<אלחנן גלט: אני עונה לך בצורה שאינה משתמעת לשתי פנים.

ניסן סלומינסקי: גם אם כן, אני יכול - -

מיכל רוזין: אפשר לדעת מה זה תמיכה בייעוץ נישואים?

<אלחנן גלט: גם אני קורא את הפרסומים שאת מדברת עליהם.

<אלחנן גלט: הרב רונסקי עמד כיוזם מאחורי המינהלת הזאת.

<אלחנן גלט: לא היה לו שום תפקיד רשמי.

<אלחנן גלט: יש לו הרבה זכויות.

ניסן סלומינסקי: הוא היה הרב הצבאי הראשי.

<אלחנן גלט: זה בנושא הזהות היהודית.

אראל מרגלית: הוא גילה לנפתלי על המנהרות.

מיכל רוזין: מה זה תמיכה בייעוץ נישואין?

<אלחנן גלט: אני אסביר.

<אלחנן גלט: נושא השמיטה מתוקצב על פי החלטת ממשלה בין משרד החקלאות למשרד לשירותי דת.

משה גפני: מה הנושא?

משה גפני: החלטת ממשלה לא עוברת כאן.

משה גפני: יש פה כאלה שלא מכירים בממשלה הזאת.

סתיו שפיר: אלי לבנון נכנס לפני 3 חודשים.

סתיו שפיר: מי היה לפניו?

<אלחנן גלט: לא היה אף אחד לפניו.

סתיו שפיר: המינהלת קיבלה 17 מיליון שקלים בשנה שעברה בלי שהיה לה מנכ"ל?

<אלחנן גלט: מי שניהל אותה זה צוות של 3 עובדים מתוך המשרד.

<אלחנן גלט: אף אחד מהם לא עמד בראשה.

<אלחנן גלט: עובדי המשרד עסקו בהקמת המנהלה.

יעקב ליצמן: מי החליט?

<אלחנן גלט: אני.

ניסן סלומינסקי: זאת החלטת ממשלה.

סתיו שפיר: בראיון לעיתון "הארץ" הרב רונסקי מאשר את דבר מינויו לראש המינהלת.

סתיו שפיר: נאמרו פה דברים שעומדים בסתירה.

<אלחנן גלט: לא נותר לי אלא לשאול על האמינות של עיתון "הארץ".

סתיו שפיר: זה ציטוט שלו.

<אלחנן גלט: אולי הוא אומר דברים שאני לא יכול לעמוד מאחוריהם.

סתיו שפיר: אמרו שלרגל המינוי שלו לתפקיד הוא יצטרך לעזוב את הישיבה באיתמר.

סתיו שפיר: זה הפרסום.

סתיו שפיר: גם ב"כיפה" מתואר שהרב רונסקי הוא ראש המינהלת.

אראל מרגלית: איך זה מסתדר?

<אלחנן גלט: בתוך הפעילות שאנחנו עושים לגבי שנת השמיטה, הן בתחום היתר המכירה, הן בתחום אוצר בית דין, נעשו צעדים מסודרים בזמן.

<אלחנן גלט: המשרד מבקש לייעד תקציב בתחום ההסברה למגוון אוכלוסיות – דתי ושאינו דתי.

<אלחנן גלט: עשינו מספר פעולות בתחום הזה.

<אלחנן גלט: הכסף הזה נועד כדי לתת הזדמנות - -

משה גפני: מי עושה את זה?

<אלחנן גלט: המשרד מבצע את הפעולות האלו בעצמו, דרך התקשרות, דרך מכרזים, דרך גופים שהוא עובד איתם.

מיכל רוזין: מי הקהל?

משה גפני: הוא אמר שמדובר בקהל כולו.

<אלחנן גלט: הקהל כולו, תוך התמקדות ב-3 קהלי יעד.

<אלחנן גלט: אחד זה הציבור החרדי, אחד זה נוער ומבוגרים, אחד זה הציבור הדתי לאומי והמגזר המסורתי או הציבור שאיננו שומר תורה ומצוות שיש לו זכות מלאה.

<אלחנן גלט: הכסף הזה נועד לתת מענה לפעילות במגוון תחומים.

<אלחנן גלט: יש לנו הגדלת תקציב בנושא פעילות של מועצת בתי העלמין בירושלים.

<אלחנן גלט: זה הר המנוחות, הר הזיתים.

<אלחנן גלט: אנחנו משקיעים שם מאמץ גדול.

<אלחנן גלט: בצד הפעילות הביטחונית שהוזכרה בסעיף הקודם, המענה הנכון יותר זה להביא יהודים שחוששים מלבוא, לסייע להם בהילולות, באירועים, בפעילות מגוונת בהר הזיתים.

משה גפני: מה זה ייעוץ נישואין?

יעקב ליצמן: בעברית קוראים לזה "צוהר".

ניסן סלומינסקי: ממש לא.

<אלחנן גלט: לצד הפעילות שלנו בעידוד רישום הנישואין והפעולה שעשינו שפתחה את אזורי הרישום, יש זיהוי ברור של העלאת גיל הנישואין והקשיים בהקמת משפחות במגזר היהודי.

מיכל רוזין: פתחתם משרד שידוכים?

משה גפני: זה נכון שפתחתם משרד שידוכים?

מיכל רוזין: הוא אמר שהם עוזרים למצוא זוגיות.

<אלחנן גלט: אנחנו בהחלט עומדים לעסוק בפעילויות עם בני נוער בגיל של הקמת המשפחות, בין בקרב אלה שמצאו את בני זוגם, בין בקרב אלה שלא, כדי לסייע בתקופה הקריטית הזאת.

משה גפני: איפה זה יהיה?

<אלחנן גלט: מי שרוצה להתייחס לעניין של העלאת אחוז הגירושים, יודע שככל שנעשה פעולת הכנה לזוגות צעירים בבנייה שלמה - -

מיכל רוזין: זה הזוי.

מיכל בירן: מה שקורה פה זה כנסת ישראל?

משה גפני: הזוג באילת יבוא למשרד לייעוץ נישואין?

<אלחנן גלט: בעזרת מכרזים לגופים שעוסקים - -

יעקב ליצמן: אפשר להביא את היועצים לכאן?

משה גפני: לא על זה דיברתי.

משה גפני: איך יבוא זוג מאילת?

<אלחנן גלט: הוא לא יבוא לרח' כנפי נשרים, הוא יבוא לפעילויות בכל רחבי הארץ.

משה גפני: תהיינה פעילויות בכל רחבי הארץ?

<אלחנן גלט: ודאי.

מיכל רוזין: מה ילמדו אותו?

מיכל רוזין: מה התוכן?

<אלחנן גלט: אני לא יכול לתת לך הרצאה על התוכן, כיוון שאנחנו עוסקים בדבר חדש.

מיכל רוזין: האם יהיה ליווי מחקרי לעניין?

מיכל רוזין: האם אחרי שנתיים תגידו "וואלה, הצלחנו עם ייעוץ הנישואין להוריד את אחוז הגירושים בישראל"?

<אלחנן גלט: כן.

מיכל רוזין: יש לזה תקציב של ליווי מחקרי?

<אלחנן גלט: בכל הפעילות שאנחנו עושים אנחנו מעמידים חלק - -

משה גפני: מה זה כוח אדם?

<אלחנן גלט: טכני לגמרי.

<אלחנן גלט: מדובר בהעברת תקנים ממשרד ראש הממשלה אלינו.

משה גפני: זה עבר אליכם?

<אלחנן גלט: כן.

<אלחנן גלט: תקנים שעברו מרוה"מ אלינו.

משה גפני: זה נכון שהמינהלת לזהות יהודית מעבירה כסף לקרן הקהילות של טרופר?

<אלחנן גלט: לא.

משה גפני: היא לא מעבירה?

משה גפני: אנחנו חושדים שמעבירים כסף לקרן הקהילות של טרופר.

<אלחנן גלט: אחד המיזמים המשותפים שהמשרד מבצע הוא בשיתוף פעולה עם קרן הקהילות.

<אלחנן גלט: היא שמה matching של 50%.

משה גפני: שבראשה עומד דניאל טרופר.

<אלחנן גלט: היא לקחה על עצמה את אחת הפעולות החשובות שאנחנו עושים בתחום הזה.

משה גפני: אתה מבקש עכשיו העברה של כסף?

<אלחנן גלט: הכסף הזה כבר בוצע.

משה גפני: אנחנו ועדת כספים.

<אלחנן גלט: זה של שנה שעברה.

יעקב ליצמן: השנה העברת?

<אלחנן גלט: לא.

משה גפני: אתה מבקש העברה של כסף.

משה גפני: חלקו יגיע לקרן קהילות, שבראשו עומד דניאל טרופר.

משה גפני: הוא איש פוליטי.

מיכל רוזין: מר גלט, מי עושה את ההדרכות בייעוץ הנישואין?

מיכל רוזין: האם זה כולל ארגונים מגדריים, כמו נעמת, ויצו, שעושים הדרכות לבני נוער לזיהוי אלימות, לזיהוי מערכת יחסים לא בריאה, לגבי מיניות בריאה ודברים כאלה?

משה גפני: איך הגעת לאמונה?

משה גפני: זה הכל צוהר.

משה גפני: הצחקת אותם.

יעקב ליצמן: את מאוד תמימה.

יעקב ליצמן: הכל תפור.

מיכל רוזין: האם מדובר רק בארגונים שהם מזרמים אורתודוכסיים, או שיש שם זרמים לא אורתודוכסיים?

משה גפני: זה לא רק אורתודוכסיים, זה גם צוהר.

יעקב ליצמן: צוהר הוא לא אורתודוכסי.

מיכל רוזין: אני מדברת על חילוניים, לא על צוהר.

מיכל רוזין: יש פריחה אמיתית של אנשים חילוניים.

מיכל רוזין: יש דבר מאוד יפה שנקרא "שבת חילונית", ועוד הרבה דברים מאוד יפים של קהילה חילונית.

מיכל רוזין: אל תתנו להם את השם מסורתי או שמות אחרים.

מיכל רוזין: האם הושקע גם בקהילות האלה תקציב?

מיכל רוזין: דרך אגב, הם עושים דברים מאוד יפים בשנת שמיטה.

מיכל רוזין: הם מדביקים עלים.

מיכל רוזין: הדבר האחרון שרשום בעניין המינהלת זה חיזוק הקשרים הדתיים והרוחניים עם התפוצות, עם הגולה.

מיכל רוזין: האם אנחנו מחזקים את הקשרים רק עם הקהילה האורתודוכסית, כמו בארצות הברית, או שאנחנו מחזקים עם שאר מדינות העולם?

מיכל רוזין: רוב יהדות העולם היא לא אורתודוכסית.

מיכל רוזין: האם אנחנו פונים גם לקהילות האלו ומחזקים איתן את הקשר?

מיכל רוזין: הדבר האחרון זה שהם פתחו משרד שידוכים בחסות המדינה.

ניסן סלומינסקי: בקדנציה לפני כן ניסיתי לטפל בזה.

ניסן סלומינסקי: כשמדינה שלמה במזרח הרחוק – אני לא יודע אם בהונג קונג או במדינה אחרת - ראתה שהרווקות הגיעה לגילאים גבוהים מאוד, היא לקחת את זה כמשימה.

מיכל רוזין: במדינת ישראל אין בעיה של נישואים וילודה.

ניסן סלומינסקי: יש בעיה של רווקות מאוחרת.

ניסן סלומינסקי: היא, לצערי, הגיעה גם למגזרים שלנו.

ניסן סלומינסקי: זו בעיה של מדינה.

מיכל רוזין: מי אומר שזו בעיה?

ניסן סלומינסקי: אני אומר לך.

ניסן סלומינסקי: זאת דעתי.

ניסן סלומינסקי: את יכולה לחשוב אחרת.

סתיו שפיר: לגבי ויכוח רונסקי.

סתיו שפיר: אני מסתכלת פה על ראיון שנתן הרב רונסקי לחוקר הדת תומר פרסיקו.

סתיו שפיר: רונסקי מגדיר את עצמו – אני מניחה שגם יש הקלטה של הראיון הזה - כראש המינהלת לזהות יהודית.

סתיו שפיר: זה עוד לפני שהתקבלה החלטה רשמית.

סתיו שפיר: הרב רונסקי אומר שהמינהלת לא מחכה להחלטה רשמית, היא כבר מתחילה לעבוד.

סתיו שפיר: הוא אחר כך מתבטא עם מי המינהלת מתכוונת לעבוד, עם מי היא לא מתכוונת לעבוד.

סתיו שפיר: אנחנו מסתכלים על העמותות שמקבלות תמיכה מהמינהלת.

סתיו שפיר: אנחנו רואים שם אך ורק גורמים אורתודוכסים.

סתיו שפיר: אפשר להסתכל בין העמותות האלו ולראות פעילים מרכזיים במפלגת הבית היהודי.

סתיו שפיר: גם הייעוץ לנישואין של בית מוריה הוקם על ידי אבי וורצמן, סגן שר החינוך.

סתיו שפיר: מיותר לציין שמשרד החינוך לא רצה את המינהלת בתוכו ובגלל זה היא נמצאת במשרד הדתות, מה שמאפשר לכם, אנשי הבית היהודי, לנהל אותה היטב ולהעביר תקציבים לעמותות שלכם, כפי שגילינו בתחקיר של החטיבה להתיישבות.

סתיו שפיר: אני כבר מבינה שמשתמשים בקופה הציבורית כדי להעביר כסף לעמותות הפוליטיות שלכם.

ניסן סלומינסקי: שמענו בשבוע שעבר מחיים ילין על כך שמעבירים למפלגת העבודה.

ניסן סלומינסקי: הוא איש מפלגת העבודה.

סתיו שפיר: זה לא מה שהוא אמר.

ניסן סלומינסקי: הוא הודיע ש-186 מיליון שקל שהם קיבלו יעברו לחטיבה לפעילות.

ניסן סלומינסקי: הכוונה שמפלגת העבודה קיבלה כסף?

סתיו שפיר: אני פרסתי בפניך את כל המיליונים שהועברו לעמותות של הבית היהודי.

סתיו שפיר: הכל נמצא מולך.

סתיו שפיר: אתה לא רצית להיות אתמול בדיון של הוועדה לביקורת המדינה בנושא הזה.

ניסן סלומינסקי: איזה שקר את אומרת.

ניסן סלומינסקי: אני פתחתי פה והסברתי.

ניסן סלומינסקי: את אומרת כאילו את לא מבינה כלום, אבל בסדר, זה לא שייך.

סתיו שפיר: ביקשתי מראש, אבל לא קיבלתי פירוט של כל העמותות והארגונים שמקבלים תמיכות מכספי המינהלת.

סתיו שפיר: אני רואה שהביצוע, על פי נתוני התקציב שנמצאים פה מולי, לא הושלם לשנה האחרונה.

סתיו שפיר: האם הכסף הזה עובר לשנה הבאה?

סתיו שפיר: קיבלתם 17 מיליון או 14 מיליון ב-2013.

סתיו שפיר: עכשיו אתם רוצים 17 מיליון נוספים רק למינהלת.

סתיו שפיר: איך הוא מתחלק, למי הוא מתחלק, מי מקבל אותו, מה היו הקריטריונים במכרז, ואיך מוודאים שהקריטריונים האלה פתוחים לכל הזרמים ביהדות, לא רק לזרם שמחובר אליכם פוליטית?

סתיו שפיר: שאלה שנייה היא לגבי העמותות שפועלות בתפוצות.

סתיו שפיר: בשנה שעברה, כשהתבקשנו להעביר העברה כזו, אחרי מאמץ רב קיבלנו רשימה של מספר עמותות שפועלת בתפוצות.

סתיו שפיר: הלכנו לחפש אותן.

סתיו שפיר: לא מצאנו שום זכר לעמותות האלו ברישומים.

סתיו שפיר: תפרט לי בבקשה איזה עמותות מקבלות את הכסף, מה טיב הפעולה שלהן בחו"ל, ומדוע אנחנו בכלל משלמים לעמותות שפועלות בחו"ל מכספי מדינה של הציבור הישראלי.

סתיו שפיר: אני מבקשת את השמות שלהן ואיפה הן רשומות כעמותות.

סתיו שפיר: זה פשוט לא הגיוני שכספי ציבור ייזרקו על גורמים שבכלל לא רשומים בשום מקום, לא מדווחים, לא מפוקחים.

סתיו שפיר: מה זה הדבר הזה?

יעקב ליצמן: תסבירי לי את סעיף התמיכה בהקמת מוסדות דת.

יעקב ליצמן: מה זה מוסדות דת?

יעקב ליצמן: מה הקריטריונים?

יעקב ליצמן: מי קיבל?

יעקב ליצמן: תסביר לי גם לגבי התמיכה בשירותי דת.

יעקב ליצמן: לאיזה שירותים אתם נותנים?

יעקב ליצמן: קיבלת שם 30 מיליון שקל.

משה גפני: אני מצטרף לשאלות של חבר הכנסת ליצמן לגבי 30 המיליון לשירותי דת ולגבי 4 מיליון למבני דת.

משה גפני: אני מבקש לדעת מאדוני המנכ"ל אם מהכסף הזה של ה-17 מיליון שקל עבור פעולות המינהלת לזהות יהודית, עובר כסף לקרן הקהילות?

משה גפני: האם מתכוונים להעביר מזה כסף לקרן קהילות, שבראשה עומד דניאל טרופר יושב-ראש ועדת החוקה של הבית היהודי?

משה גפני: אם אנחנו מאשרים את זה, אנחנו בעצם נותנים כסף לאנשים פוליטיים.

משה גפני: אני מבקש לדעת למי הולך ה-6 מיליון 600 אלף בשנת השמיטה.

משה גפני: האם זה הולך לאוצר בית דין?

משה גפני: כמה הולך?

משה גפני: יש פעולות הסברה להיתר מכירה.

משה גפני: מי מארגן את פעולות ההסברה של היתר המכירה?

משה גפני: נאמר פה קודם אמנות ודברים מהסוג הזה על שנת השמיטה.

משה גפני: האם אתה יכול להסביר לנו מה זה אמנות של שנת השמיטה, איך עושים דבר כזה?

משה גפני: זה יכול להיות מאוד מעניין.

משה גפני: אולי נכניס לבתי הספר אצלנו את העניין של אמנות על שנת השמיטה.

משה גפני: האם מדובר במחול, בריקוד?

ניסן סלומינסקי: מיכל חושבת שזה דבר יפה, אתה חושב שזה דבר נורא.

ניסן סלומינסקי: אני תוהה איך תצביעו על אותו דבר.

משה גפני: יושב-ראש ועדת הכספים הטוב ביותר שהיה לציונות הדתית זה אתה.

משה גפני: לא איכפת לך מהמדינה, מהממלכה, מהממלכתיות, מכלום.

משה גפני: איכפת לך רק מהכסף שלכם.

משה גפני: אדוני המנכ"ל, אתה אינך איש פוליטי מובהק.

משה גפני: מדובר במשרת אמון.

משה גפני: האם צוהר נמצא בעניין של ייעוץ נישואין?

משה גפני: אני שאלתי את זה לגבי משרד החינוך, כשהעלו כמה פעמים את התרבות היהודית שמזוהה עם הציונות הדתית.

משה גפני: העבירו פה כמה פעמים העברות.

משה גפני: שאלתי על התרבות החרדית, למה שם נותנים לעניין לגווע.

משה גפני: אמרו, כן, כן, כן, אבל לא עבר.

משה גפני: אני רוצה לדעת האם יש כאן איזו שהיא עמותה חרדית בעניין הזה של הזהות היהודית.

משה גפני: האם גם חרדים משתתפים בזהות היהודית, או שרק צוהר וטרופר?

יעקב ליצמן: הם לא מזוהים.

סתיו שפיר: האם אני נחשבת ליהודייה על פי מינהלת הזהות היהודית?

מיכל רוזין: לא, כי את לא מסורתית או דתייה.

משה גפני: אגב, אני רוצה לשבח את העבודה שלך במשרד.

<אלחנן גלט: זה מוקלט.

<אלחנן גלט: תודה רבה.

<אלחנן גלט: אני בענווה ובהערכה אומר לך תודה רבה.

<אלחנן גלט: זה לא מובן מאליו.

<אלחנן גלט: מילים טובות לא באות בקלות.

<אלחנן גלט: הפעילות שלנו בחו"ל זאת יוזמה שמתקיימת כבר כמה שנים.

<אלחנן גלט: ההסכם לביצוע הפעולות האלו נעשה בדרך של התקשרות עם ההסתדרות הציונית העולמית.

<אלחנן גלט: אנחנו עובדים בעבודת matching מולם.

<אלחנן גלט: בפועל הם מבצעים סדרת הסכמים עם עמותות בחו"ל.

סתיו שפיר: איזה עמותות?

<אלחנן גלט: בעיקר בארצות הברית.

<אלחנן גלט: השנה פתחנו גם פעילות במספר מקומות באירופה.

<אלחנן גלט: אין לי כאן את רשימת העמותות.

<אלחנן גלט: אפשר יהיה לקבל במדויק.

סתיו שפיר: ביקשתי אותה מראש.

סתיו שפיר: ביקשתי לפני כמה ימים.

<אלחנן גלט: סתיו, נתנו שנה שעברה את הרשימה.

סתיו שפיר: אין כאלו עמותות.

סתיו שפיר: הן לא קיימות.

סתיו שפיר: העברתם לי רשימה של עמותות שלא קיימות.

סתיו שפיר: השנה לא הסכמתם להעביר לי אותה.

<אלחנן גלט: בשנה שעברה, כשביקשתם את רשימת העמותות, קיבלתם את רשימת העמותות הפועלות בחו"ל.

<אלחנן גלט: בדקתם את זה ברשם העמותות בארץ.

סתיו שפיר: בדקנו את זה גם בחו"ל.

<אלחנן גלט: אני אומר לך שביקרתי באופן אישי בפעילות הזאת.

<אלחנן גלט: אני בזהירות אומר שאני מזמין כל אחד מכם כדי לראות את הפעילות.

<אלחנן גלט: נעשית פעילות לכל המגזרים, בעיקר במגזר החילוני – סטודנטים, בני נוער - בארצות הברית ובמקומות רבים עם ישראלים שפעם קרו להם "יורדים".

<אלחנן גלט: מדובר בפעילות מבורכת ומדהימה שגורמת להזיל דמעות.

סתיו שפיר: למה זה התפקיד שלכם?

סתיו שפיר: יש את המשרד לעלייה וקליטה, יש את משרד החוץ.

<אלחנן גלט: את מוסיפה שאלות לגיטימיות נוספות.

<אלחנן גלט: אני אביא לך את ההסכמים עם ההסתדרות הציונית העולמית, ההסכמים שהם עושים עם עמותות בחו"ל.

<אלחנן גלט: תוכלי לבדוק פעולה פעולה, לאן הולך הכסף והולכת הפעילות.

סתיו שפיר: למה לא יכולת להביא - -?

<אלחנן גלט: בני נוער ישראלים, רוסים, בוכרים.

<אלחנן גלט: מדובר בכל הקשת הלא דתית, החילונית.

<אלחנן גלט: אפשר להזיל דמעה, אם מותר לי לומר בנימה אישית.

מיכל רוזין: זה בשיתוף עם משרד התפוצות?

<אלחנן גלט: גם הוא עושה פעולות.

<אלחנן גלט: אני לא יכול לענות לך על זה.

<אלחנן גלט: אני לא יודע מה הוא עושה.

<אלחנן גלט: אני יודע שגם הם עוסקים בנושא הזה.

<אלחנן גלט: הפעילות שלנו נעשית מול ההסתדרות הציונית העולמית.

<אלחנן גלט: היא מביאה תוצאות מדהימות.

מיכל רוזין: זאת לא עבודה כפולה?

סתיו שפיר: למה זה עובד מול ההסתדרות?

<אלחנן גלט: הם יוזמי הפעילות הזאת מלפני 6,7 שנים.

<אלחנן גלט: הם אלה שבאו בפני המשרד והציעו את שיתוף הפעולה הזה.

<אלחנן גלט: יש להם את ניסיון העבודה בחו"ל עם הגופים האלה.

סתיו שפיר: יכול להיות שזה קשור לעובדה שהרב וסרמן, שהוא ראש סניף גבעתיים של הבית היהודי, יושב בהסתדרות הציונית?

<אלחנן גלט: אני לא יודע.

<אלחנן גלט: השאלות האלו אין לא אלי.

סתיו שפיר: אלו שאלות לניסן, שיושב בראש ועדה שמעבירה כספים לחברים שלו.

<אלחנן גלט: אני לא יכול להתמודד עם הניסיון שלך להעביר את זה למגרש הפוליטי.

סתיו שפיר: זה במגרש הפוליטי.

סתיו שפיר: הכסף הזה הופך לכסף פוליטי.

סתיו שפיר: גם אתה איש פוליטי.

סתיו שפיר: אין שום דבר שהוא לא פוליטי.

<אלחנן גלט: כשתבקרי בפעילות תוכלי להגיד שטעית ושמגיע ישר כוח.

סתיו שפיר: אם תעבירו לי את התשובות על השאלות שאני שואלת מראש, לא תהיה בעיה.

<אלחנן גלט: קיבלת תשובות.

ניסן סלומינסקי: קיבלת רשימות שלא ידעת לבדוק.

ניסן סלומינסקי: את מוציאה שקר כל הזמן.

סתיו שפיר: לא פירטתם לי את שמות העמותות.

ניסן סלומינסקי: את בדקת רשימות של קבוצות בארצות הברית אצל הרשם פה בארץ.

ניסן סלומינסקי: יש גבול.

ניסן סלומינסקי: בקק"ל אין לך ניגוד עניינים?

ניסן סלומינסקי: איפה אין לך ניגוד עניינים?

ניסן סלומינסקי: עומדים שם אנשי מפלגת העבודה שמתביישים הרבה פעמים בייצוג שלך.

סתיו שפיר: אל תדבר בשם אנשי מפלגת העבודה.

ניסן סלומינסקי: אני לא מדבר.

ניסן סלומינסקי: אני שומע את הדברים.

ניסן סלומינסקי: תדבר בשם הבית יהודי.

ניסן סלומינסקי: אתה עושה את זה מעולה.

ניסן סלומינסקי: ניגוד עניינים יש בכל דבר.

ניסן סלומינסקי: ישב פה חיים ילין, איש מפלגת העבודה, שקיבל מאיתנו 350 מיליון.

ניסן סלומינסקי: זה נקרא ניגוד עניינים?

ניסן סלומינסקי: למה היא יכלה להצביע בשביל זה?

סתיו שפיר: למה זה עובר דרך ההסתדרות הציונית?

סתיו שפיר: מה הקשר לשיתוף הפעולה הזה?

סתיו שפיר: למה זה לא משרד התפוצות?

<אלחנן גלט: הנושא הזה נמצא 6,7 שנים בפעילות שלנו.

<אלחנן גלט: יש אינטרס מובהק של המשרד לשירותי דת, מלבד שירותי הליבה שהוא נותן, גם להרחיב את פעילותו בתחום הסברת ערכי היהדות בארץ ובחו"ל.

<אלחנן גלט: ההסתדרות הציונית יזמה את הפעילות הזאת, היא משקיעה משאבים.

<אלחנן גלט: בעזרת הניסיון שלה היא יוצרת את ההתקשרויות עם העמותות בחו"ל.

סתיו שפיר: ללא מכרז.

<אלחנן גלט: בביקור שעשיתי ראיתי פעילות מבורכת בקרב ישראלים שפעם נקראו "יורדים" ובקרב קהילות יהודיות לא אורתודוכסיות מכל מגוון הקשת היהודית.

סתיו שפיר: למה לעבוד עם גוף שלא מחויב במכרזים?

<אלחנן גלט: הפעילות בנושא הזהות היהודית התחילה בתקציב 2013.

<אלחנן גלט: בוצעו הסכמים עם עמותות רבות, חלקם בעזרת מכרזים, חלקם במיזמים משותפים.

<אלחנן גלט: ב-2014 אנחנו הולכים למכרזים עם מגוון ארגונים, לאו דווקא האורתודוכסיים.

<אלחנן גלט: גם החרדים.

<אלחנן גלט: כיוון שרוב הכסף יעבור במכרזים, אני לא יודע עדיין לאן זה יגיע.

<אלחנן גלט: עניינו אנשים טרם יציאה למכרזים.

<אלחנן גלט: אל תשכחו שרוב הכסף טרם הגיע אלינו.

<אלחנן גלט: אנחנו מחכים להעברה הזאת היום.

<אלחנן גלט: עניינו גם ארגונים כמו ארגון השומר החדש שעוסק בפעילות ציונית בגליל, בנגב ובמקומות אחרים בארץ בנושא שמירת קרקעות ועזרה לחקלאים.

<אלחנן גלט: עניינו ארגונים כמו עלמא, שהוא ארגון שפועל בתחום היהודי, לאו דווקא במגזר האורתודוכסי.

<אלחנן גלט: מי שמכיר את עלמא יודע בדיוק על מה אני מדבר.

<אלחנן גלט: כל מי שייגש למכרזים האלה יוכל - -

סתיו שפיר: אתם מעבירים לעלמא תקציב?

<אלחנן גלט: אנחנו לא מעבירים לעלמא תקציב, כי נפעל ב-2014 במסגרת מכרזים.

<אלחנן גלט: ככל שנקבל מהם פנייה, נשמח לשתף פעולה גם איתם.

סתיו שפיר: למה ציינת אותם עכשיו?

<אלחנן גלט: ציינתי קודם שפנינו אליהם בדיוני מקרו לפני שהכסף הגיע אלינו.

<אלחנן גלט: הצענו להם להיות שותפים בפעילות שלנו.

סתיו שפיר: על פי נתוני האוצר, מ-14 מיליון שקלים ב-2013 שקיבלתם נוצלו רק מאה אלף שקל.

סתיו שפיר: יש לך כסף בקופה.

<אלחנן גלט: את רוצה את העובדות, או שאת רוצה להיאבק עם הנתונים שאת מחזיקה?

סתיו שפיר: אלה נתונים של האוצר.

<אלחנן גלט: כל כספי 2013 נוצלו במלואם.

<אלחנן גלט: אנחנו מוכנים לביצוע של כל כספי 2014 במלואם.

סתיו שפיר: עלמא קיבלה כסף?

<אלחנן גלט: לא.

סתיו שפיר: האם יש ארגון שאינו אורתודוכסי שקיבל מכם כסף?

<אלחנן גלט: טרם.

<אלחנן גלט: יש גידול תקציבי לסעיף מבני דת, שבו אנחנו מתקצבים בקריטריונים לרשויות מקומיות בניית מקוואות ובניית בתי כנסת.

<אלחנן גלט: זה מגיע לכל העמותות.

יעקב ליצמן: יש כאלה שיש להם רשימה של קריטריונים והם לא מקבלים.

מיכל רוזין: למה זה המינהלת ולא המשרד עצמו?

<אלחנן גלט: זה ישר למשרד, זה לא קשור למינהלת.

<אלחנן גלט: חבר הכנסת ליצמן, תקבל את הרשימה ואת הקריטריונים.

<אלחנן גלט: זה פורסם.

<אלחנן גלט: בנוגע לשמיטה.

<אלחנן גלט: המשרד, בתוך חלוקת העבודה בין משרד החקלאות ובינינו, מבצע ישירות את ניהול מיזם היתר המכירה שכבר פועל ברחבי הארץ.

<אלחנן גלט: סיפרתי קודם, ואני מספר עכשיו בצורה ברורה, שבעזרת התקציבים שקיבלנו פנינו לכל 6000 החקלאים.

<אלחנן גלט: הגענו כמעט לכל חקלאי באופן אישי.

משה גפני: כמה כסף זה?

<אלחנן גלט: מתוך כ-18 מיליון שקל לכל החקלאים - - החתמנו כל מי שהיה מעוניין בכך.

<אלחנן גלט: הגענו כמעט עם 5500 חקלאים להסדרת היתר המכירה במסגרת שאנחנו פועלים.

<אלחנן גלט: אנחנו מפעילים בקרה על ההתנהלות של הנושא הזה בתיאום עם יחידות הפיצוח של משרד החקלאות.

<אלחנן גלט: אנחנו בודקים גם את הקמעונאים, לראות שהדברים מתנהלים כמו שצריך.

משה גפני: מה עם האמנות?

<אלחנן גלט: אוצר בית דין מתנהל אצלנו.

משה גפני: כמה כסף זה אוצר בית דין?

<אלחנן גלט: יש 11 מיליון שקל להוצאות בית דין.

<אלחנן גלט: אנחנו לא יודעים כמה יקבלו, כי גם זאת קריאת קול קורא.

יעקב ליצמן: באוצר בית דין יש אמנות?

<אלחנן גלט: ראינו שיש צימאון בנושא שמיטה השנה באופן שלא היה צפוי ולא היה קיים בשנים קודמות.

<אלחנן גלט: קיבלנו פניות רבות להסברת ערכי השמיטה בקרב כל המגזרים, בוודאי בקרב המגזר החילוני.

<אלחנן גלט: אנחנו נפעיל בקרב בני נוער, סטודנטים, חיילים פעילויות שבהם יטמיעו את ערכי השמיטה, הן בתחום אדם ואדמה, הן בתחום הקשר היהודי של השמיטה ובנושא מנוחת הקרקע כמו שבת.

<אלחנן גלט: יהיו פעילויות שיאפשרו לצעירים לתחבר גם דרך אמנות.

משה גפני: כמה כסף?

<אלחנן גלט: כרגע מועברים 2 מיליון שקל.

משה גפני: מי יפעיל את זה?

משה גפני: אתם משרד קטן.

<אלחנן גלט: אנחנו הולכים וגדלים.

<אלחנן גלט: בעזרתך ובעזרת השם אנחנו גדלים.

<אלחנן גלט: אנחנו שמחים על כך שגם בדרכים לא קונבנציונאליות שלא היו בעבר אנחנו מטמיעים את ערכי השמיטה.

משה גפני: .

משה גפני: האם כסף עובר מהמינהלת לזהות יהודית לקרן קהילות שבראשה עומד דניאל טרופר?

<אלחנן גלט: בשנה שעברה נחתמו הסכמים במסגרת מיזם משותף.

<אלחנן גלט: אחד הארגונים שעשינו איתו מיזם משותף היה קרן קהילות, שהקצה מכספו כ-2 מיליון שקל.

<אלחנן גלט: הוספנו אנחנו 2 מיליון שקל.

<אלחנן גלט: איתו אנחנו עושים פעולות שעוסקות בהטמעת ערכי היהדות במשפחות ברחבי הארץ - חגים, שבתות.

משה גפני: זה קשור ליועץ המשפטי של המשרד?

<אלחנן גלט: בוודאי.

<אלחנן גלט: לא יעלה על הדעת שנפעל בלי ייעוץ משפטי.

סתיו שפיר: למה אתם עובדים עם ההסתדרות הציונית בלי מכרזים?

סתיו שפיר: למה אתם בוחרים לעבוד עם גוף בלי מכרזים על-מנת להעביר כסף לעמותות בחו"ל שספק בכלל אם הן רשומות?

<אלחנן גלט: אני אעביר לך את הרשימה.

<אלחנן גלט: .

סתיו שפיר: לא אחרי ההצבעה.

סתיו שפיר: כל הח"כים פה אמורים להצביע על עמותות שהם לא יודעים אם הן בכלל קיימות?

סתיו שפיר: מה זאת החוצפה הזאת לא להעביר לחברי הכנסת רשימה?

ניסן סלומינסקי: מי בעד 305 עד 306?

ניסן סלומינסקי: בעד – 8

ניסן סלומינסקי: נמנעים – אין

יעקב ליצמן: רוויזיה.

ניסן סלומינסקי: פנייה מס' 299-304.

<יובל טלר: הפנייה נועדה לתקצוב המשרד לפיתוח הנגב והגליל בסך של כ-87 מיליון ש"ח, מתוכם כ-40 מיליון ש"ח לתכנית האסטרטגית לעידוד ההתיישבות בנגב ובגליל כפי שנקבע בהחלטת הממשלה 741, עוד כ-30 מיליון ש"ח להקמת כפר הסטודנטים בשדרות ובירוחם, כ-17 מיליון ₪ להקמת מוסדות ציבור ותכנית מסע בגליל לעידוד השירות אזרחי, וכן להקמת הקריה השיקומית תל שבע והכפר השיקומי בנגב.

סתיו שפיר: למה כל העברות האלו באותה העברה?

<יובל טלר: לא הייתה הרבה זמן העברה של המשרד לפיתוח הנגב והגליל.

סתיו שפיר: זה אשמתנו?

סתיו שפיר: אנחנו צריכים לקבל פנייה שיש בה 20 העברות שונות?

<יובל טלר: אנחנו מנסים לרכז פניות לוועדה, לא להטריד את הוועדה בכל פנייה בנפרד.

סתיו שפיר: זה בנושאים שונים.

<יובל טלר: כל התקציבים שמוקצים פה הם תקציבים למשרד פיתוח הנגב והגליל.

מיכל בירן: אם חלק מהתקציבים הם ראויים וחלק מהתקציבים לא ראויים, אז כשאתם שמים אותם באותה העברה אתם לא מאפשרים את זה.

ניסן סלומינסקי: מיכל, זאת שאלה שאנחנו שואלים תמיד.

ניסן סלומינסקי: מצד שני, אי אפשר שלכל סעיף תהיה העברה נפרדת.

ניסן סלומינסקי: נכון שיש לפעמים דבר בולט שיש לנו ויכוח עליו.

מיכל בירן: אם הבעיה היא בזבוז נייר, אני בטוחה שאפשר לפתור את הבעיה הזאת.

ניסן סלומינסקי: גם בכנסת את מצביעה.

ניסן סלומינסקי: תאמיני לי, אתמול הצבענו.

ניסן סלומינסקי: יכול להיות שהיו כל מיני דברים שהייתי רוצה לשנות.

סתיו שפיר: אתמול ההצבעה הייתה לא חוקית בעליל.

מיכל בירן: אני לא חושבת שלהביא את אתמול כדוגמה זה - -

ניסן סלומינסקי: לא רק אתמול.

ניסן סלומינסקי: בכל ההצבעות זה תמיד כך.

חמד עמאר: האם אתה יכול להגיד את שמות הישובים בהתייחס לסעיף 3?

<יובל טלר: אני עוד לא יכול להגיד, כי רק עכשיו פורסם נוהל תמיכות על ידי המשרד.

חמד עמאר: אני יכול לקבל את השמות של הישובים?

<יובל טלר: לכשיסתיימו המכרזים.

סתיו שפיר: ניסן, אם אתה לא אוהב את זה שמביאים לך מספר העברות בפנייה אחת, אתה יכול להגיד לאוצר "תודה, ולא תודה", שיחזירו את זה אליהם ויעבירו פניות מסודרות על כל סעיף וסעיף .

ניסן סלומינסקי: אנחנו מגזימים.

ניסן סלומינסקי: לא צריך על כל סעיף וסעיף.

סתיו שפיר: אי אפשר להצביע על 10 דברים שונים בלי לקרוא אותם.

סתיו שפיר: תן לנו בבקשה פירוט של כל הרשויות בכל מקום שכתוב בו "מתן סיוע לרשויות מקומיות או לקבוצות התיישבות".

סתיו שפיר: מה זה הקבוצות, הרשויות, איפה מקבלים, מי מקבל וכמה?

<יובל טלר: יש לנו רשימת רשויות סגורה.

<יובל טלר: הועברה הרשימה טרום הישיבה במייל שנשלח אלייך אתמול.

<יובל טלר: במקומות אחרים, כמו למשל בהקמת מוסדות ציבור, שבהם לא הועברה רשימה, עדיין לא נסגרה הרשימה, כ רק עכשיו פורסם נוהל תמיכות.

<יובל טלר: אנחנו עדיין לא יודעים לאן ייועד הכסף.

סתיו שפיר: אתה יכול לחזור על הרשימה?

ניסן סלומינסקי: אם שלחת לה, אני מציע שתעביר ונפיץ לכולם.

ניסן סלומינסקי: מי בעד העברה מס' 299-304, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 7

ניסן סלומינסקי: נמנעים – אין פנייה מס' 299-304 אושרה